procesaur/Wiki.mk huggingface dataset:
Карахаски јазик

Карахаскиот јазик или познат и како инаски јазик — староседелски јазик кој се зборува во Бразил во 30 села од околу 3000 луѓе. Овој јазик е составен од следните дијалекти: северен карахаски, јужен карахаски, шамбиоа и хавае. Карахаскиот има женски и машки говор, каде машкиот говор не го користи гласот /k/ кој се изговара од страна на жените.
1 Користена литература
* Ribeiro, Eduardo Rivail. (2002) "Direction in Karajá". In Rosa María Ortiz Ciscomani, ed., ''Vi encuentro internacional de lingüística en el noroeste.''* Ribeiro. (2000) "[ATR] vowel harmony and palatalization in Karajá". ''Santa Barbara Papers in Linguistics.'' 10: ''Proceedings of 2000.'' pp. 80–89.
2 Поврзано
* Староседелски јазици во Америка
* Бразил
Мурански јазици

Муранските јазици сочинуваат мало јазично семејство кое се зборува во бразилската држава Амазон.
1 Поделба
Муранските јазици опфаќаат четири јазика:
# мурански јазик ''†''# Пирахаски јазик
# Бохурски јазик ''†''# Јахахиски јазик ''†''
Поголем ден од муранските јазици денес се изумврени поради големата екпанзија на бразилскиот португалски јазик, но и поради малиот број на говорници на овие јазици. Денес, муранскиот, бохурскиот и јахахискиот се исчезнати јазици. Пирахаскиот денес се зборува од околу 300 луѓе во осум села.
2 Поврзано
* Пирахаски јазик
* Бразил
* Староседелски јазици во Америка
3 Користена литература
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Kaufman, Terrence. (1994). The native languages of South America. In C. Mosley & R. E. Asher (Eds.), ''Atlas of the world's languages'' (pp. 46–76). London: Routledge.
Црква „Успение на Пресвета Богородица“ - Пробиштип

Успението на Пресвета Богородица е црква во Пробиштип. Камен темелник за изградба на црквата е поставен на 22 мај 1983 година од Архиепископот Охридски и македонски г. .г . Ангелариј, додека осветена е на 2 октомври 1994 година од Архиепископот Охридски и македонски г. г. Михаил и Митрополитот Брегалнички г. Стефан. Иконите на иконостасот се изработени од зографот Драган Ристевски од Охрид. Црквата не е фрескоживописана. Била и цел на кражби.
1 Поврзано
* Прва пробиштипска парохија
Меркерк

Меркерк — град во Холандија и се наоѓа во провинцијата Јужна Холандија. Меркерк е дел од Цедерик, и се наоѓа околу 9 километри северно од Горинхем.
Во 2001 градот имал 2.281 жител. Статистичката област Меркерк, ги вклучува и околните села и има населено околу 2.310 жители.
1 Историја
Не се знае многу за раната историја на Меркерк. Според некои извори, градот за првпат се споменува во свештенички документ, напишан во 1266 или 1267 година. Потеклото на името „Meerkerk“ не е познато, веројатно е дека тоа произлегува од „De Kerk Bij Het Меер“, со значење „Црквата од страна на езерото“, што се однесува на неколку мали ленти на земјиштето што се викаат „Het Meep“(Езеро).
Во раните векови од своето постоење Меркерк има важна улога во регионалниот сообраќај, поради својата поволна местоположба покрај реката Viaanse Vaart. За време на Француската окупација на Холандија во 19 век Наполеон Бонапарт наредил изградба на голема патна врска меѓу Париз и Амстердам,која минува низ Меркерк.
Според легендата, Наполеон Бонапарт, за време на својата официјална посета на Холандија поминал извесно време во Меркерк. Главниот пат бил направен од страна на војската на Наполеон, и тогаш за првпат е изграден пат од камен во тој регион.
Меркерк била посебна општина сè до 1986 година, кога станува дел од Цедерик.
Од 1886 година низ Меркерк поминува каналот Цедерик. На тој начин се одржува важноста на општината во однос на регионалниот сообраќај. До крајот на Втората светска војна општината ги проширува своите граници, па така се зголемува веројатноста населението да се зголеми на некои 2.500 жители.
Шкотски Гори

Шкотски Гори или Шкотски Планински Крај (гелски: ''A Ghàidhealtachd'', низински: ''Hielands'', англиски: ''Scottish Highlands'') — група стрмни планински области во Шкотска северно и западно од Горскиот Расед, иако границите не се точно утврдени, особено на исток. Големиот Глен ги дели Грампијански Планини на југоисток од Северозападните Гори. Шкотскиот гелски назив ''A' Ghàidhealtachd'' („кеалтахк“) буквално значи „место кајшто се говори гелски“, но ова денес не важи секаде, бидејќи извесни делови од Горите претрпеле целосна јазична промена. Затоа гелскиот назив се однесува не само на ова подрачје, туку и на Надворешни Хебриди (каде гелскиот јазик е денес најприсутен). Поимот го користи Владата на Шкотска и оваа употреба го има зацрврснато и покрај недоследноста.
Ова подрачје е мошне ретко населено, а во регионот доминираат бројни планински венци, меѓу кои и Бен Невис — највисоката планина во Британија и Ирска. Пред XIX век Шкотските Гори биле многу понаселени, но забраната на традиционалниот горски живот, Јакобинската буна од 1745 г, злогласните Горски расчистувања и масовната преселба во урбаните центри за време на Индустриската револуција придонеле Горите да станат најретко населен регион во Европа. Просечната густина на населеност е помала од онаа на Шведска, Норвешка, Папуа Нова Гвинеја и Аргентина.
Советот на управната област Хајленд (''Highland'') е задолжен за управување со овој регион, со седиште во административниот центар Инвернес. Меѓутоа во Горите спаѓаат и делови од управните области Абердиншир, Ангус, Аргајл и Бјут, Мари, Перт и Кинрос и Стерлинг. Иако Аран административно му припаѓа на Северен Ершир, неговиот северен дел најчесто се смета за дел од Горите.
1 Култура
Од културен аспект, Шкотските Гори се сосем различни од Шкотските Низини. Јазично гледано, во Горите отсекогаш се говорел гелскиот, додека пак во Низините се говорел сосем различниот низински шкотски, кој е од германско, а не од келтско потекло, како горскиот. Мошне распространет е т.н. „горски англиски јазик“ кој има доста гелски примеси.
Постојат извесни сличности помеѓу културата во Горите и ирската култура: на пример гелскиот јазик, спортовите (шинти, херлинг) и келтската музика.
Историски земено, таканаречената „Горска линија“ ги делела овие две шкотски култури. Оваа линија начелно го следела праецот на протегање на Грампијанските Планини на југ, па продолжувала на север отсекувајќи ги некогашните нордиски територии Кејтнес, Оркни и Шетланд од типично гелските Гори и Хебриди.
2 Галерија
3 Поврзано
* Хајленд
* Јужен Ридски Крај
* Планини во Шкотска
* Географија на Шкотска
Боримечка

Населба Боримечка се простира во таканареченото Градско Поле во источниот дел на градот Битола веднаш под Железничката станица. Во неа спаѓаат улиците:
* Бистра
* Боримечка
* Индустриска
* Прогрес
* Солунска
Боримечка има околу 400 куќи во кои живеат преку 2.000 луѓе. Се работи за една од најиндустриските населби во градот. Исто така, тука се наоѓа и црквата „Св. Никола“.
Девејани

Населбата Девејани се наоѓа во северозападниот дел на градот Битола. На исток се граничи со населбата Бадембалари, а на југоисток со населбата Баир. На југ се наоѓа месноста Црн Мост. Во оваа населба се наоѓа битолскиот затвор, трикотажата "Пелистер", германските гробишта, како и манастирот Св. Јован Богослов. Улици во оваа населба се:
*Втора бригада
*Девејани
*Јорго Костовски (дел)
*Кирил Пејчиновиќ (дел)
*Фахри Ибраим
Стрежевска Населба

Стрежевска Населба — населба во северното преградие на Битола, што го најавува излезот кон Прилеп или пристигнувањето во градот. Сите жители се дојдени од раселеното село Стрежево, приморани да се доселат овде поради изградба на хидросистемот Стрежевско Езеро.
Населбата се наоѓа на излезот од градот, на 1,5 километри од Широк Сокак во Битола, источно од падините на Облаковска Планина и од левата страна на магистралниот пат Битола-Прилеп. Веднаш до неа, преку патот, се наоѓа приградската населба Горно Оризари, каде ѝ катастарски припаѓа оваа населба.
Гратчето Пејтон

Гратчето Пејтон — населба во централното градско подрачје на Битола која се простира од улицата „Партизанска“ сè до улицата „Солунска“. Во неа се наоѓа месната заедница Вељко Влаховиќ и улиците:
*Бранислав Нушиќ
*Крушевска
*Питу Гули
*Христо Узунов
Името го добила по истоимениот американски филм од 1957 година и подоцнежната ТВ серија.
Лавчанска населба

Оваа населба се наоѓа на западната периферија од градот Битола на поголема надморска висина, или во Нова Битола. Тука се наоѓа ОУ Климент Охридски, а улици се:
*Алексо Наневски
*Боривое Радосављевиќ
*Јадранска
*Јонче Мурџевски
*Јужна Колекторска
*Кочо Чолаков
*Милан Петревски
*Ристо Кавалиновски
*Рудо
*Трајче Стефановски
Хлајски јазици

Хлајските јазици се основна гранка на поголемото крадајско семејство на јазици што се зборуваат на кинескиот остров Хајнан. Тука спаѓа самиот хлајски јазик (со 600.000 говорници), неговиот дијалект „Камау“, со 60.000 и јазикот Цун, со 80.000 говорници.
1 Поврзано
*Ли (народ)
2 Наводи
*Weera Ostapirat (2005). Review of Ouyang Jueya, ''The Cun Language'' (1998). In ''Linguistics of the Tibeto-Burman Area'' 28 (1) 99ff.
Стрчин

Стрчин — населба во јужното градско подрачје на Битола која се наоѓа под ридот Тумбе Кафе на левата страна од патот за селото Лавци. Во оваа населба се наоѓа студентскиот дом Кочо Рацин и новата спортска сала Павел Шатев пуштена во употреба во 2010 година. Во последниве години населбата се шири со забрзано темпо и тука се градат нови и убави куќи. Улици во оваа населба се:
*Алберт Ајнштајн
*Ацо Караманов
*Борис Сарафов
*Васил Чакаларов
*Дубровник
*Злата Мегленска
*Јосип Јурај Штросмајер
*Константин Робев
*МАНАПО
*Марија Склодовска - Кири
*Петар Чаулев
*120-та
*130-та
*140-та
*160-та
*170-та
*210-та
*Стрчин
*Студентска
*Теодосиј Синаитски
Црква „Св. Недела“ - Другово

Света Недела — главна селска црква во селото Другово.
Црквата се наоѓа во средишниот дел на селото и околу нејзе се наоѓаат селските гробишта.
1 Историја
Црквата била осветена на 9 ноември 1996 година од страна на митрополитот Дебарско-кичевски г. Тимотеј. Фрескоживописот е дело на Бошко Попоски и Владо Димоски од Кичево. Иконостасот го изработил резбарот Сокол од Скопје, а иконостасните икони ги иконописал академскиот сликар Мирослав Крстески.
2 Поврзано
* Кичевско архијерејско намесништво
* Втора кичевска парохија
* Другово
Брусничка Населба

Брусничка Населба — населба во Битола која се наоѓа во западниот дел на градот, т.е. во Нова Битола. Тука се наоѓа месната заедница Јонче Мурџевски, има спортски терени за мал фудбал, тенис, трговски комплекс итн. Улици во оваа населба се:
*Бошко Буха
*Блаже Конески (поранешна Владимир Бакариќ)
*Бул. Социјалистичка Револуција
*Васил Главинов
*Видое Смилевски - Бато
*Галичица
*Големо Езеро
*Дарвинова
*Довлеџик (дел)
*22 април
*Ѓорги Димитров
*Епинал
*Иво Андриќ
*Кочо Рацин
*Новосадска
*Пелистер
*Пожаревачка
*Превалец
*Сисак
*Скоевска
*Ужичка Република
Кам-сујски јазици

Кам-сујските јазици (侗水語支, „Дунг-шуј“) се огранок на крадајските јазици. Се говорат во јужна Кина и мали подрачја во Лаос.
1 Класификација
Кам-сујското семејство има дузина јазици. Попознати од нив се Дунг (камски) со над милион говорници, Мулам, Маонан и сујскиот. Други јазици се ај-чамскиот, Канг, Мак и Тан.
2 Поврзано
*Кам-сујци
Осаменоста на простите броеви (роман)

Осаменоста на простите броеви (италијански: ''La Solitudine dei Numeri Primi'') е роман на италијанскиот писател Паоло Џордано, за првпат објавен во 2008 година.
1 Содржина
Романот претставува медитација за осаменоста, за љубовта и за човечноста. Главни ликови се Аличе и Матија, двајца млади луѓе чиј живот поминува во знакот на осаменоста.
2 Осврт кон романот
Наскоро по објавувањето, романот станал најпродаваната книга за таа година во Италија, а подоцна бил преведен на над триесет јазици. Уште во првата година по објавувањето, тој бил продаден во повеќе од еден милион примероци. Исто така, тој е еден од најнаградуваните италијански романи во првата деценија на 21 век, а ги освоил и двете елитни италијански награди: „Стрега“ (''Premio Strega'') и „Кампјело“ (''Premio Campiello Opera Prima''). „Њујорк тајмс“ го опишал романот како „хипнотизирачки портрет на маж и жена“ и како „исклучителна интерпретација на она што би можело да се нарече емоции на субатомско ниво“.
Џон Прајс

Капетан Џон Прајс (|John Price), е британски измислен лик кој се појавува во видеоигрите ''Call of Duty 4: Modern Warfare'' и ''Call of Duty: Modern Warfare 2'' како британски SAS командос. Тој како поручник бил под команда на капетан МекМилан (може да се види во мисиите-„''All Ghillied Up''“ и „''One Shot, One Kill''“). Во Call of Duty 4: Modern Warfare како капетан, тој е водач на SAS тимот наречен „Bravo Team“. Во ''Call of Duty: Modern Warfare 2'', Џон Прајс е фатен од русите. Подоцна, мултинационалниот тим, ''Task Force 141'', ќе го ослободи и тој повторно како капетан ќе стане водач на ''Task Force 141''. На крајот на играта ''Call of Duty: Modern Warfare 2'' тој и Џон „Соуп“ МекТавиш ќе го бркаат Генерал Шепард, ќе го убијат и Николај ќе ги спаси и ќе им каже дека знае некое место кај што ќе можат да се скријат.
Јуриски јазик

Јурискиот е исчезнат староседелски јазик кој се зборувал во Амазон во Бразил. Првично јазикот се зборувал покрај реката Какета и се протегал сè до Колумбија. За овој јазик многу малку се знае.
1 Поврзано
* Бразил
* Староседелски јазици во Америка
Вилеласки јазик

Вилеласки јазик — исчезнат американски староседелски јазик. Јазикот е дел од групата на луле-вилеласки јазици и се зборувал во мал дел во Аргентина во близина на парагвајската граница. Изумрел во 2011 г. бидејќи луѓето со време почнале да зборуваат тобаски или шпански јазик.
1 Поврзано
* Аргентина
* Староседелски јазици во Америка
Крвна анализа

Крвна анализа е лабораториско испитување на физичките и хемиските одлики и компоненти на примерок од крв. Анализата опфаќа број на црвени и бели крвни клетки (еритроцити и леукоцити); волуменот на црвените клетки, брзина на седиментација (таложење) и концентрација на хемоглобин; крвна група, структура и форма на клетките, структура на хемоглобинот и другите белковини; ензимска активност; и заемно привлекување. Посебни тестови ги откриваат супстанциите карактеристични за одредени инфекции.
Преслушувач

Преслушувач или звукоизведувач (англ. ''audio player'') е вид на мултимедијален изведувач наменет за преслушување на дигитални звучни записи, како оптички дискови (на пр. CD, SACD, DVD-Audio, HDCD, звучни и емитувани оснимки.
Покрај функциите слични на видеорекордер како пуштање, паузирање, сопирање, премотување назад и напред, преслушувачите обично имаат и други функции како правење списоци на нумери, поддршка за формат за означување и стабилизатор.
Многу преслушувачи исто така поддржуваат просто прегледување на дигитални видеоснимки и цели филмови во таков формат.
1 Поврзано
* Споредба на мултимедијални изведувачи
* Видеопрегледувач
Црква „Св. Недела“ - Велгошти

Света Недела — понова селска црква во охридското село Велгошти.
1 Местоположба
Црквата е сместена на работ во селото Велгошти.
2 Историја
Камен-темелникот бил осветен и поставен во 1981 година, а црквата била осветена во 1987 година од страна на митрополитот Дебарско-кичевски г. Тимотеј.
Истата е подигната на место каде што некогаш постоела истоимена постара црква.
3 Архитектура
Градбата на црквата претставува еднокорабна сводеста базилика со полукружна олтарна апсида и купола.
3.1 Фрескоживопис
Фрескоживописана е делумно од уметникот Драган Ристески од Охрид, а делумно од Марјан Ристески од село Велгошти.
4 Галерија
5 Поврзано
* Велгошти
* Дебарско-кичевска епархија
* Охридско архијерејско намесништво
* Велгошка парохија
Видеопрегледувач

Видеопрегледувач или видеоизведувач (англ. ''video player'') е вид на мултимедијален изведувач за прегледување на дигитални видеоподатоци од медиуми како оптички дискови (на пр. DVD, VCD), како и со соодветен формат како MPEG, AVI, RealVideo и QuickTime.
Покрај функциите слични на видеорекордер како пуштање, паузирање, сопирање, премотување назад и напред, видеопрегледувачите обично имаат и други функции како приближување/цел екран, избор на аудиоканали, избор на преводи (титлови) и фаќање на кадри.
Многу видеопрегледувачи исто така поддржуваат просто преслушување на дигитални аудиоснимки.
1 Поврзано
*Споредба на мултимедијални изведувачи
*Преслушувач
Птичје млеко

Птичје млеко (лат. ''Ornithogalum'') — единствениот род од племето ''Ornithogaloideae'' од потсемејството ''Scilloideae''. Ботаничкото име на ова племе е изведено од грчките зборови ''ornis'' што значи ''птица'' и ''gala'' што означува ''млеко''. Распространетп во Европа, Западна Азија и Африка.
1 Опис
Ова се многугодишни тревести растенија. Тие се отровни (содржат карденолиди од типот на конвалатоксин и конвалозид). Овие геофити образуваат луковици. Неколкуте базални листови се едноставни, тревести и меснати. Лисните рабови можат да бидат мазни или влакнести.
Две или повеќе цветови се наоѓаат заедно во вид на гроздести соцветија. Во соцветијата се среќаваат мали мембранозни прицветници. Цветовите се хермафродитни и радијално симетрични. Постојат шест прашници и три споени плодни листови кои образуваат шестделен плодник. Столпчето е кратко со едно- или триделна стигма. Во капсулестите плодови созреваат сферични или јајцевидни семиња.
2 Видови
Родот се состои од околу 200 видови (34 во Европа).
*''Ornithogalum amphibolum''*''Ornithogalum angustifolium''*''Ornithogalum arabicum''*''Ornithogalum armeniacum''*''Ornithogalum atticum''*''Ornithogalum boucheanum''*''Ornithogalum caudatum'' Ait.
*''Ornithogalum comosum''*''Ornithogalum concinnum''*''Ornithogalum costatum''*''Ornithogalum creticum''*''Ornithogalum dubium''*''Ornithogalum exaratum''*''Ornithogalum exscapum''*''Ornithogalum fimbriatum''*''Ornithogalum fischeranum''*''Ornithogalum gussonei''*''Ornithogalum montanum''*''Ornithogalum monticola''*''Ornithogalum narbonense''*''Ornithogalum nutans'' L.
*''Ornithogalum oligophyllum''*''Ornithogalum oreoides''*''Ornithogalum orthophyllum''*''Ornithogalum ponticum''*''Ornithogalum prasinantherum''*''Ornithogalum pyramidale''*''Ornithogalum pyrenaicum'' L.
*''Ornithogalum refractum''*''Ornithogalum reverconii''*''Ornithogalum sibthorpii''*''Ornithogalum sphaerocarpum''*''Ornithogalum umbellatum'' L.
3 Наводи
Српско православно средно училиште „Кантакузина Катарина Бранковиќ“

Српското православно средно училиште „Кантакузина Катарина Бранковиќ“ е гимназија основана во Загреб, Хрватска во 2005 година. Иницијативата за основање на училиште ја дал митрополитот на Загреб и Љубљана Јован.
1 Училишна програма
Училиштето работи со програмата за општо средно образование и со нејзиното завршување студентите можат да се запишат на кој било факултет во Хрватска, Србија или во други земји. Наставата има задолжителни предмети српски јазик, православна вера, географија, историја, уметност и музика. Наставата во училиштето се одвива во српски и хрватски јазик.
Рибарски кули

Рибарските кули (унгарски: ''Halászbástya'') е бастион составен од кули и тераса, изградени во неоготика и неокласицизам, сместени на западниот брег на реката Дунав, на ридот Замок во Будимпешта, околу црквата Св. Матијаш. Кулите биле дизајнирани и изградени од 1895 до 1902 според планот на Фригис Шулек. Помеѓу 1947–48 синот на Фригис Шулек, Јанош Шулек, извршил реставрација на проектот бидејќи во Втората светска војна за малку ќе бил уништен.
Од кулите и терасата има панорамски поглед на Дуна, островот Маргит, Пешта на исток и ридот Гелерт.
Седумте кули ги претставуваат седумте унгарски племиња кои се населиле во Панонската низина во 896 година.
Бастионот го има добиено своето име според рибарите кои го одбраниле овој дел од градот во средниот век. Освен терасата има и многу скали и неколку патчиња.
Бронзена статуа на Иштван I на коњ била, извајана во 1906 година може да се види помеѓу бастионот и црквата Св. Матијаш Тротоарот е направен од страна на Алајос Стробл, заснован на плановите на Шулек во неокласицистички стил, со епизоди кои го прикажуваат животот на унгарските кралеви.
Бастионот рибарски кули е сместен на: .
1 Галерија
Црква „Вознесение Христово“ - Горобинци

Вознесение Христово (позната и како Свети Спас) — главна селска црква во светиниколското село Горобинци, Македонија.
Црквата се наоѓа во самото село.
1 Местоположба
Црквата се наоѓа во самото село и со својата големина преовладува во панорамата на селото.
2 Историја
Во минатото постоела црква во Горобинци во Долно Маало, но кога дошле во голем број Турците, истата била срушена. По рушењето на црквата, на местото останал само бетонски крст, на кој Македонците се собирале за Спасовден.
На 27 ноември 1944 година е осветен и поставен камен-темелникот на тогаш новата црква „Свети Спас“. Поради немање на финасиски средства црквата била запоставена сè до 1997 година, кога бил поставен камен-темелникот на новата црква на 27 ноември 1997 година од страна на митрополитот Брегалнички г. Стефан. Целосно била завршена и реосветена во 2008 година од страна на г.г. Стефан.
3 Архитектура
3.1 Фрескоживопис
Иконите и фрескоживописот во олтарскиот дел и куполата се дело на зографот Драган Ристески од Охрид.
4 Галерија
5 Поврзано
* Штипско архијерејско намесништво
* Втора светиниколска парохија
* Горобинци
Гаврански лук

Гаврански лук (лат. ''Gagea'') е име на род на тревести многугодишни луковичести растенија од фамилијата на лилјаните, распространети во умерените области на Евроазија, а исто така и во Северна Африка.
Своето научно име овој род го добил во чест на сер Томас Гејџ (|Thomas Gage, 1781—1820) - англиски ботаничар-љубител на растенија и истражувач на флората на Ирска и Португалија.
1 Опис
Висината на растението изнесува 3 до 35 cm. Може да поседува само една луковица, но често образува и неколку странични луковици поврзани со мајчинската луковица преку столони.
Кај некои видови постојат два вида на корења: едни кои поаѓаат од средината на стеблата и одат вертикално надолу (корења со позитивен геотропизам) и други кои поаѓаат од рабовите на стеблата и најпрво одат надолу, а потоа хоризонтално, па нагоре (корења со никаков или негативен геотропизам). Корењата од вториот тип ја замотуваат луковицата и образуваат заштитна капсула.
Базалните листови се еден или два, тие се тесни, долги и плоснати, нивната височина обично ја надминува височината на соцветието. Бројот на листови на цветoносачот (педункулата) се движи од еден до десет.
Соцветијата се штитести со мал број на цветови. Цветовите се мали, жолти и ѕвездовидни. Околуцветникот е прост, венчевиден, се состои од шест ливчиња (сегменти) распоредени во два круга. Прашници има шест. Опрашувањето се одвива со помош на инсекти кои ги привлекува нектарот што се собира меѓу основите на прашничките филаменти и ливчињата од околуцветникот.
Плодот е од тип на капсула.
Брзо по цветањето надземниот дел на растението изумира.
Гавранскиот лук се размножува интензивно со помош на луковици кои се образуваат на дното од луковиците, во пазувите на базалните и стеблестите листови, а понекогаш и на приземни пупки.
2 Примена
Порано неколку видови се применувале во народната медицина, но исто така и во исхраната.
3 Најпознати видови
Подолу следува список на најпознатите видови гаврански лукови:*''Gagea bohemica'' (Zauschn.) Schult. & Schult.f.
*''Gagea caelestis'' Levichev
*''Gagea calantha'' Levichev
*''Gagea chlorantha'' (M.Bieb.) Schult. & Schult.f.
*''Gagea dschungarica'' Regel
*''Gagea fistulosa'' Ker Gawl.
*''Gagea germainae'' Grossh.
*''Gagea graeca'' (L.) Irmsch.
*''Gagea lutea'' (L.) Ker Gawl.
*''Gagea minima'' (L.) Ker Gawl.
*''Gagea pedata'' Levichev
*''Gagea popovii'' Vved.
*''Gagea pratensis'' (Pers.) Dumort.
*''Gagea pusilla'' (F.W.Schmidt) Schult. & Schult.f.
*''Gagea reticulata'' (Pall.) Schult. & Schult.f.
*''Gagea taurica'' Steven
*''Gagea ugamica'' Pavlov
*''Gagea villosa'' (M.Bieb.) Duby
*''Gagea vvedenskyi'' Grossh.
4 Наводи
Дирк Новицки

Дирк Вернер Новицки (роден на во ) — поранешен германски кошаркар. Кариерата ја започнал играјќи во локалниот кошаркарски клуб ДЈК Вирцбург, а потоа бил избран како 9-ти пик на НБА драфтот 1998 од страна на Милвоки Бакс и веднаш бил разменет во Далас Маверикс, каде тој ја поминал целата 21-годишна НБА кариера.
Новицки е единствениот играч кој играл 21 година за една НБА франшиза. Тој бил учесник на Ол-стар натпреварите 14 пати и 12 пати бил избран во Ол-НБА тим. Тој е првиот Европеец кој ја има освоено МВП наградата за најкорисен играч во сезоната 2006-2007. Негов најголем дострел со тимот на Далас Маверикс се случил во сезоната 2010-2011, кога ја освоил шампионската титула победувајќи го Мајами Хит во НБА финалето 2011 со 4-2 во серијата. Новицки исто така бил прогласен за најкорисен играч на финалето.
Забележителни успеси има постигнато и со репрезентацијата на Германија. На Светското првенство 2002, Германија го освоила бронзениот медал, а Новицки бил прогласен за МВП на турнирот. Три години подоцна, на Европското првенство 2005 Новицки со Германија стигнал до финалето во кое биле поразени од Грција.
1 Титули и награди
1.0.1 НБА
* НБА првенство (1) : 2010-2011 со Далас Маверикс
*МВП на сезоната (1) : 2006-2007
*МВП на НБА финалето (1) : 2011
*Ол НБА тим : 12
:Прв тим (4) : 2005, 2006, 2007, 2009
:Втор тим (5) : 2002, 2003, 2008, 2010, 2011
:Трет тим (3) : 2001, 2004, 2012
*Учества на НБА Ол-стар натпреварот : 14
: 2002, 2003, 2004, 2005, 2006, 2007, 2008, 2009, 2010, 2011, 2012, 2014, 2015, 2019
1.0.2 Репрезентација
*Светско првенство:
**''Бронзен медал'': 2002
*Европско првенство:
**''Сребрен медал'': 2005
1.0.3 Останато
*МВП на Светско првенство (1) : 2002
*МВП на Европското првенство (1) : 2005
*ФИБА Европски играч на годината (2) : 2005, 2011
*Мистер Европа (1) : 2005
Додо

Додо е изумрен вид птица што не лета, Рафус кукулатус (Raphus cucullatus) од Маврициус, првпат забележана од страна на португалски морнари околу 1507 година. Птицата додо била уништувана од страна на луѓето и животните што ги носеле со себе и наполно, исчезнала до 1681 г. Достигнувала тежина до 23 кг, располагала со пердуви во синосива боја, имала голема глава и црн клун со должина од 23 см (со црвен закривен врв), малечки бескорисни крилја, дебели жолти нозе и кичери кадрави перудви сместени во задниот дел. Птицата Реинион солитар (The Reunion solitaire), односно Р. солитариус (R. solitarius), која, исто така, припаѓа кон исчезнатите видови, се смета дека претставувала бела варијанта на додо. Делумни примероци од скелетот се единствените пронајдени остатоци од птицата додо.
Сисој Велики

Сисој Велики († 429) е христијански светец, испосник, следбеник на Антониј Велики. Поменот во Православната Црква се означува на 6 јули (според јулијанскиот календар).
1 Животопис
Сисој е родум од Мисир (денешен Египет) и бил ученик на Св. Антониј. После смртта на својот голем учител Св. Сисој се населил на пустинската гора наречена Антониева според местото на подвигот на великиот светител. Можел да исцелува болни, да изгонува демони и да воскреснува мртви. Свети Сисој се подвизувал шеесет години во пустината и се смета дека бил како извор на жива мудрост за сите монаси и мирјани што му притекнувале барајќи поука. Пред смртта лицето му заблескало како сонце. Монасите стоеле околу него и ѝ се восхитувале на оваа појава. А кога светителот ја испуштил душата, одајата се исполнила со прекрасно благоухание. Се упокоил во длабока старост, во 429 година.
„Какво искушение и да го снајде човекот, тој треба да ѝ се предаде на волјата Божја и да признае дека искушението се случило заради неговите гревови. Ако пак се случи нешто добро, треба да се каже дека станало по Божја Промисла“
.
2 Сисој и Александар Македонски
Според преданието Св. Сисој еднаш, во пустината, го пронашол гробот на Александар Македонски. Кога го видел се ужаснал и рекол: „''Колку голем човек беше, а сепак сега е само прав и пепел''“... И го затворил гробот и никому не му го покажал.
Јехуда Амихај

Јехуда Амихај (3 мај 1924 – 22 септември 2000) беше израелски поет. Многумина, и во Израел и во светот, го сметаат Амихај за највеличествениот израелски модерен поет. Исто така, тој е меѓу првите што пишувале на разговорен хебрејски.
Амихај е добитник на многу награди, меѓу кои и на Златен венец на Струшките вечери на поезијата во 1995.
1 Творештво
Поезијата на Амихај обработува настани од секојдневниот живот и филозофски полемики за значењето на животот и смртта. Карактеристични за неговата поезија се благата иронија и оригиналната сликовитост. Како и повеќето секуларни израелски поети, тој се „бори“ со верата во религијата. Во неговите поеми можат да се најдат наводи кон Бог и религиското искуство. Беше опишан како поет-филозоф во потрага по пост-теолошки хуманизам. За Амихај се вели дека имал „ретка способност да ја претвори личната, дури и приватна, љубовна ситуација, со сите нејзини радости и таги, во сечие искуство“.
Некои ги сметаат неговите метафори за богохулни. Во неговата поема „И ова е твојата слава“ (''Vehi Tehilatekha''), на пример, Бог се наоѓа под Земјината топка како механичар под кола и залудно се обидува да ја поправи. Во поемата „Боговите се менуваат, молитвите остануваат исти“ (''Elim Mithalfim, ha-Tfillot Nisharot la-Ad''), Бог е прикажан како туристички водич или магионичар.
2 Значење и влијание
Поезијата на Аминај е тема на краткиот расказ „Отсутна рима“ на македонската писателка Оливера Ќорвезироска од 2021 година.
Лескоечка Пештера

Лесковечката или Лескоечка Пештера претставува една од позначајните македонски пештери. Се наоѓа на источните падини на планината Галичица, Во непосредна близина на селото Лескоец , Преспанско. Пештерскиот влез се наоѓа на надморска височина од 1.090 м. Во пештерата, чија вкупна должина изнесува 47 м, изградени се три поголеми проширувања т.н. пештерски сали. Во одредени делови од пештерата се сретнуваат пештерски украси претставени со сталактити и саливи. Во неа живееи поголема колонија на лилјаци.. Според категоризацијата на македонските пештери, Лесковечката спаѓа во групата на Забележителни пештери.
Обртомер

Обртомер, вртомер или тахометар — инструмент којшто ја мери вртежната честота (брзина) на оска или диск, како и на мотор или друга машина. Направата обично ги прикажува вртежите во минута на баждарени аналогни бројченици, но дигиталните приказници се сè повеќе присутни. Меѓународниот поим доаѓа од старогрчкото ''тахос'' „брзина“ и ''метрон'' „мерење“ .
1 Историја
Првиот механички обртомер работел со утврдување на центрифугалните сили, слично на функционирањето на центрифугалниот регулатор. За пронаоѓач се смета германскиот инженер Дитрих Ухилорн. Тој го користел за мерење на брзината на машините во 1817 година. Од 1840 година па наваму, тој се користи за мерење на брзината на локомотивите.
2 Во автомобилите, камионите, тракторите и воздухопловството
Обртомерите или вртиметрите на автомобилите, воздухопловите и другите превозни средства ја прикажуваат брзината на вртењето на коленестото вратило на моторот. Ова може да му помогне на возачот при изборот на соодветен гас и брзина на менувачот за возните услови. Продолжена употреба на големи брзини може да предизвика несоодветно подмачкување, прегревање (ја надминува способноста на системот на ладење), надминување на брзината на способноста на делови на моторот (на пример вентилите) со што се предизвикува прекумерна абење или трајно оштетување или дефект на моторите. Ова повеќе се применува кај рачните менувачи отколку кај автоматските. На аналогните обртомери, брзините над максимално безбедните оперативни брзини обично се означени со црвени линии. Црвената зона е испишана на повеќето од модерните коли, со оглед на тоа дека моторите имаат ограничувач на брзина којшто електронски ја ограничуваат брзината на моторот со цел да се спречи штетата. Дизел-моторите со традиционалните механички инјекциони системи имаат интегрален контролер кој ги спречува прекумерните забрзувања на моторот, па обртомерите во возила и машини опремени со такви мотори понекогаш немаат црвени линии.
3 Часометар
Кога се користи во статични мотори или возила каде броилата не можат точно да ја прочитаат работата на моторот (како во авионите, бродовите и тракторите), во обртомерите често е вклучен приказник кој го покажува вкупниот број на часови кога моторот работи. Генерално, часометрите се точни само при одредена брзина на моторот. Ако моторот работи под одредената брзина, часометарот ќе работи побавно а додека ако моторот работи над одредената брзина, часометарот ќе работи побрзо при што и во двата случаи не ја покажува реалната брзина.
4 Сообраќано инженерство
Обртомерите се користат за проценка на сообраќајниот проток и брзина. Возилата имаат вградено сензори кои ја одредуваат брзината на возилото и ја забележува густината на сообраќајот. Сите овие податоци се статистички значајни, а во нив се вклучени значајни информации како број на вртежи, ден, недела, сезона и др. Како и да е, поради трошоците, малиот број на детектори и останатите услуги, обртомерите имаат голема и честа примена во сите возила во сообраќајот.
5 Поврзано
* Брзиномер
Црква „Св. Димитриј“ - Сливница

Свети Димитриј — гробјанска селска црква во преспанското село Сливница, Македонија.
Се наоѓа во селото, изградена при крајот на или почетокот на век. Во нејзиниот круг се наоѓаат и селските гробишта.
Во неа има иконостас од поново време. Градена е со помош на месните жители и иселениците во прекуокеанските земји.
1 Име
При изведување на некои градежни работи во текот на 1996/97 година била пронајдена плоча со натпис „Св. Петка“, што упатува на можноста некогаш црквата да го носела тоа име, по примерот на онаа од претходната местоположба на селото, но нема сознанија за причините на промената.
2 Галерија
3 Поврзано
* Ресенско архијерејско намесништво
* Подмочанско-љубојнска парохија
* Сливница
Битка за Нормандија

Битка за Нормандија — сојузничка инвазија на Северна Европа во Втората светска војна, која почнала на 6 јуни 1944 година, со најголемата поморско-десантна операција во историјата на Нормандија, Франција.
1 Почетокот на битката
Наречена и операција ''Оверлорд'' затоа што преку Англискиот канал, во повеќе од 5.000 бродови и 10.000 авиони биле превезени 156.000 американски, британски и канадски трупи. Под команда на генерал Двајт Ајзенхауер, сојузничките сили си истовариле на пет плажи на Нормандискиот брег и набрзо воспоставиле логорски територии, и покрај силниот германски отпор и тешките загуби на плажата ''Омаха'' и ''Џуно'' (имињата се шифри). Сојзуничката авионска надмоќност го спречила брзото зајакнување на германските сили, а несложувањето помеѓу Адолф Хитлер и неговите генерали била причина за одолговлечените круцијални противнапади.
2 Крајот на битката
Иако биле забавени од тешката борба во близина на Шербур и околу Кан, сојузничките копнени трупи ги пробиле десантните основи во средината на јули и започнале со брзо напредување низ северна Франција. Нормандиската битка традиционално се смета дека завршила со ослободувањето на Париз на 25 август 1944 година.
3 Наводи
da:D-dag
Хиварски јазици

Хиварските јазици сочинуваат мало јазично семејство или група јазични изолати кои се зборуваат во Перу и во источните делови на Еквадор.
1 Поделба
Хивароските јазици опфаќаат 4 јазика:
: 1. Шуарски јазик
: 2. Ачуарски јазик
: 3. Агварунски јазик
: 4. Хуамбиски јазик
2 Користена литература
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Dean, Bartholomew (1990). The State and the Aguaruna: Frontier Expansion in the Upper Amazon, 1541-1990. M.A. thesis in the Anthropology of Social Change and Development, Harvard University.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
* Greenberg, Joseph H. (1987). ''Language in the Americas''. Stanford: Stanford University Press.
* Greene, Landon Shane. (2004) Paths to a Visionary Politics. PhD dissertation. University of Chicago.
* Kaufman, Terrence. (1990). Language history in South America: What we know and how to know more. In D. L. Payne (Ed.), ''Amazonian linguistics: Studies in lowland South American languages'' (pp. 13-67). Austin: University of Texas Press. ISBN 0-292-70414-3.
* Kaufman, Terrence. (1994). The native languages of South America. In C. Mosley & R. E. Asher (Eds.), ''Atlas of the world's languages'' (pp. 46-76). London: Routledge.
* Solís Fonseca, Gustavo. (2003). Lenguas en la amazonía peruana. Lima: edición por demanda.
3 Поврзано
*Староседелски јазици во Америка
* Перу
* Еквадор
Ина

Елена Александра Апостолеану (романски: ''Elena Alexandra Apostoleanu'') (родена на 16 октомври 1986 во Мангалија, Романија), попозната како Ина (''Inna'') e романска денс пејачка. На музичката сцена се појавува во 2008 година со нејзиниот албум ''Hot'', продуциран од страна на бендот Play & Win. Главниот сингл од албумот е песната со исто име - „Hot“. Таа успеа да го достигне првото место во Романија, Португалија, Молдавија, Бугарија, Унгарија, Либан, Малта, Полска, Србија, Шпанија, Сирија, Турција, Русија, Унгарија, Грција и Украина, а исто така добро котираше и на радио станиците во Македонија. Втoриот промовиран сингл од албумот е „Love“. Тој го достигна 16-тото место на романското радио Kiss FM за време на неговата прва недела од издавањето. Ина беше номионирана за најдобра пејачка и најдобар сингл на наградите Еска во Полска. Ина исто така реализираше сингл наречен „Deja Vu“ заедно со Боб Тејлор и тој беше голем хит во Романија, Молдавија, Бугарија, Русија, Холандија и Унгарија. Нејзиниот четврти сингл од албумот е песната „Amazing“. Видеото за песната беше снимано во Португалија.
Во 2009, Ина го доживеа најзиниот досегашен најголем успех, кога нејзината песна „Hot“ се најде на првото место на американскиот ''Billboard Hot Dance Airplay''. Петтиот сингл од нејзиниот прв албум беше реализиран во јуни 2010 и го носи насловот „10 Minutes“. Видеото за песната беше снимано во Лондон, Англија и тоа чинело околу 70,000 €.
1 Дискографија
1.1 Албуми
*''Hot'' (2009)
*''I Am The Club Rocker'' (2011)
Краснојарск

Краснојарск (|Красноя́рск) — град во северноцентралниот дел на Русија, во Краснојарски крај, со околу 960.000 жители. Сместен е во горниот тек на реката Јанисеј.
1 Историја
Краснојарск бил основан од страна на Козаците во 1628 г. Кон крајот на 17 век бил честа цел на напади организирани од страна на Татарите и на Киргизите. Во текот на 1890 година изградбата на Транссибирската железница значела период на забрзан развој на градот. Краснојарск важи за комерцијален и индустриски центар, а во неговата околина е сместена една од најголемите хидроцентрали во светот, која била изградена во текот на 60-тите години на XX век.
2 Демографија
Населението по години изнесувало:
1897, 26,600, 1962, 465,000, 1982, 833,000, 2000, 875,500, 2010, 973,826
1923, 60,400, 1967, 576,000, 1986, 885,000, 2001, 875,900, 2011, 979,600
1926, 69,300, 1970, 648,100, 1989, 912,600, 2003, 909,300, 2012, 997,316
1939, 186,100, 1973, 707,000, 1992, 925,000, 2005, 917,200, 2013, 1,016,385
1956, 328,000, 1976, 758,000, 1996, 871,100, 2008, 936,400, 2014, 1,035,528
1959, 412,000, 1979, 796,300, 1998, 875,300, 2009, 948,500, 2017, 1,083,865
UTC+06:00

UTC+06:00 е ознака за 6-часовно временското отстапување од Гринич во некои делови во светот. Ова време се користи во следниве места:
1 Како стандардно време (цела година)
* (поврзано: бутанско време)
* Британска Индоокеанска Територија (:en:British Indian Ocean Territory) (Вклучувајќи ги и Архипелаг Чагос (:en:Chagos Archipelago) и Диего Гарсија (:en:Diego Garcia))
* - поголемиот дел од земјата (вклучувајќи ги и Нур-Султан и Алмати)
** - се користат од страна на муслиманското малцинство во Ксинџијанг (:en:Xinjiang)
2 Како стандардно време (зима на северната полутопка)
** - Омско време (:ru:Омское время)
** Алтајски крај, Република Алтај, Новосибирска област, Омска област, а од 28 март 2010 година — Кемеровска област.
3 Како летно време (лето на северната полутопка)
** - Екатеринбург Време (:ru:Екатеринбургское время)
** Башкортостан, Чељабинска област, Курганска област, Оренбуршка област, Пермски крај, Свердловска област, Тјумењска област
es:Huso horario#UTC+06:00, F
Драги Митревски

Драги Митревски (, Ресенско, ) — македонски археолог, познат по тоа што прв открил монета на Филип Втори во Република Македонија.
1 Животопис
Митревски е роден е на 15 септември 1957 година во преспанското село Долно Дупени. Средното гимназиско образование го стекнал во Скопје, а смерот Историја на уметноста со археологија го завршил на Филозофскиот факултет во Скопје во 1981 година. Во 1982 година, тој се вработил во Музејот на Македонија како кустос - археолог за железно време, а почнувајќи од 1995 година, тој предавал Праисториска археологија на Филозофскиот факултет во Скопје. Во 1990 година, тој магистрирал на Филозофскиот факултет, катедра за археологија на Универзитетот во Белград, на полето на праисториската археологија. Докторатот го стекнал во 1995 година, на Филозофскиот факултет во Скопје на Институтот за историја на уметноста со археологија. Од 1997 година, тој престојувал на Бостонскиот универзитет во САД, користејќи ја т.н. Фулбрајтова стипендија за последокторски престој.
Митревки од 1998 година, па до 2001 година, бил директор е на Музејот на Македонија во Скопје, за потоа да стане редовен професор на Институтот за историја на уметност со археологија при Филозофскиот факултет - Скопје. Од 2007 година, тој бил раководител на Институт за историја на уметност со археологија. Со свои предавања тој учествувал на голем број научни собири и конгреси во Македонија и надвор од неа. Женет е со познатата македонска глумица и политичарка, Валентина Божиновска и имаат една ќерка. Од претходниот брак, тој има две ќерки.
2 Библиографија
*''Некропола од железното време во Долно Повардарjе'', 1991
Митралез

Митралез е автоматско оружје наменето за брза, постојана стрелба, обично со 500-1000 истрели во минута. Произведено во доцниот XIX век од пронаоѓачи како што е Хајрем Максим, целосно го променил современото војување. На бојното поле во текот на Првата светска војна преовладувале митралези со реденици, кои биле малку променети во Втората светска војна. Модерните митралези се класифицираат во три групи: ''пушкомитралез'', оружје за рафална стрелба со малокалибарска муниција, со кое ракува еден војник; ''општонаменски митралез'', со голема моќ на рафална стрелба, се ракува од двајца; и ''тежок митралез'' со калибар од 12,7mm или повеќе, честопати поставуван на оклопно возило.
1 Историја
Првиот митралез, во современа смисла на зборот, бил конструиран од американскиот конструктор Хајрем Максим во 1883 година. Максим сметал дека неговиот пронајдок најдобро ќе им го продаде на европските нации кои во тоа време се подготвувале за војна. И не се излажал. Кон крајот на XIX и почетокот на XX век, неговиот митралез бил прифатен од главните европски сили: Велика Британија, Германија и Русија. Првата примена митралезот на Максим ја имал во британските колонијални војни во Јужна Африка. Во Руско-Јапонската војна станало јасно дека митралезот е моќно оружје кое заслужува место во првите борбени редови, а ѕвездените моменти му биле во Првата светска војна. Во текот на војната се појавиле и множество митралези од други конструкции, почнала да се прави диференцијација меѓу митралез и пушкомитралез, митралези се монтирале на авиони и на оклопни возила.
Во периодот меѓу двете светски војни митралезите се усовршуваат и се специјализираат. Се појавуваат специјални противавионски митралези, се конструираат митралези наменети за употреба во тенкови, како и специјални авионски митралези. Во тој период пушкомитралезот дефинитивно го добива своето место во пешадиското одделение.
Развојот на технологијата и на производните сили овозможиле во текот на Втората светска војна разните типови митралези масовно да се применуваат од сите завојувани страни на сите боишта. Паралелно со еволутивниот развој, се појавиле и нови концепции за примената на митралезот. Најзначајна новост е германската концепција на универзален митралез отелотворена во MG34. Според оваа концепција, едно исто оружје, кога се користи од рака или потпрено на вграден двоножен потпирач, претставува пушкомитралез, а доколку се користи монтирано на стабилен лафет, претставува општонаменски митралез.
2 Потекло на поимот
Зборот „митралез“ е преземен францускиот збор „mitrailleuse“, на којшто пак основата му е терминот „boîte à mitraille“ - картеч.
Џони Гринвуд

Џонатан Ричард Гај Гринвуд (роден на 5 ноември 1971) е БАФТА и Греми-номиниран музичар и композитор, најмногу познат како член на англиската музичката група Radiohead. Гринвуд свири на многу инструменти, но најчесто е водечки гитарист и свирач на клавијатура. Освен на гитара и клавијатура, тој свири и на ксилофон, глокеншпил, хармоника, тапани, виола, бенџо и ондес Мартенот. Тој исто така работи на електронската страна од Radiohead, работејќи со комјутерски-создадена музика и семплирање. Гринвуд ја напиша музиката за филмовите „Бодисонг“ и „Ќе има крв“, а е и во постојана соработка со BBC. Тој е помладиот брат на Колин Гринвуд кој му е колега во Radiohead.
Том Јорк

Томас Едвард „Том“ Јорк (|Thomas Edward "Thom" Yorke, роден на ) е англиски музичар кој е водечкиот вокалист и главен текстописец на музичката група Radiohead. Тој главно свири на гитара и пијано, но исто така има свирено на тапани и бас гитара (најмногу за време на сесиите за албумите „Kid A“ и „Amnesiac“). Во јули 2006 година тој го издаде неговиот дебитантски соло-албум, „The Eraser“.
Јорк е истакнат како една од највлијателните личности во музичката индустрија: во 2002 година магазинот „''Q''“ го именува Јорк како најмоќниот британски музичар, а во 2005 година Radiohead беа на 73. место на списокот „100 најголеми уметници на сите времиња“ на магазинот „''Rolling Stone''“. Јорк исто така е именуван и како еден од најдобрите пејачи во историјата на популарната музика: според анкетата од 2005 година организирана од списанието ''„Blender“'' и MTV2, Јорк беше изгласан на 18. место како најдобар пејач на сите времиња, а во 2008 беше рангиран на 66. место на списокот на ''„Roling Stone“'': „100 најдобри пејачи на сите времиња.“''Allmusic'' има напишано: „Малку рок-пејачи од 90-те беа оригинални и инстантно незаборавливи како Том Јорк“.
Марија II

Мери II (|Mary II; во - ) — кралица на Англија од 1689 до 1694 година.
1 Животопис
Таа била ќерка на кралот Јаков II, католички преобратена, таа била одгледана како протестантка и во 1677 година сее омажила за својот братучед, Вилем Орански. Тие живееле во Холандија сè додека англиските благородници спротивставени на прокатоличката политика на Јаков не ги поканиле Вилијам и Мери да го земат англискиот престол. Откако Вилијам со истоварил со холандската војска (1689), Јаков избегал избегал и Мери и Вилијам (како крал Вилијам III) станале владетели на Англија (1689). Мери уживала во големата популарност, и нејзините холандски вкусови имале големо влијание на англиското грнчарство, уредување на градините и внатрешното уредување. Таа умрела од сипаници на возраст од 32 години.